Han blev i første omgang opdraget som jæger og fisker, men da inspektør [[Hinrich Johannes Rink]] grundlagde trykkeriet i Nuuk i 1857, begyndte den kun 15-årige Lars Møller at arbejde der som assistent og lærling. Han videreuddannede sig hos Rink i [[Danmark]] i et halvt år i 1861 inden for [[typografi]] og litografi og vendte så tilbage til trykkeriet, hvor avisen [[Atuagagdliutit]] fra da af blev trykt.<ref name="dbl"/> I 1873/74 afløste han [[Rasmus Berthelsen]] som redaktør på Atuagagdliutit.<ref>[https://denstoredanske.lex.dk/Lars_Møller Biografie] i [[Den Store Danske]]</ref> Artiklerne i avisen illustrerede han selv med [[farvetryk]], og hans avis ses som en af grundene til, at den almindelige grønlænder begyndte at blive interesseret i at læse i slutningen af det 19. århundrede.<ref>[http://timarit.is/view_page_init.jsp?pageId=3771154 Lars Møller] i Atuagagdliutit fra 1. september 1922</ref> Han oversatte også fra dansk for at fylde Atuagagdliutit med tekster. Hans viden om landet og folket samt hans arbejde bidrog i høj grad til at knytte Grønland og Danmark sammen, idet han fungerede som tolk for de mange inspektører i løbet af sin karriere og som fagperson bragte dem tættere på deres inspektorat. Også for de polarforskere, der færdedes i Grønland, udgjorde han en vigtig kilde til informationer, eksempelvis ledsagede han [[Adolf Erik Nordenskiöld]] på dennes ekspedition i 1883 og udfærdigede i den forbindelse mange tegninger.<ref name="dbl"/> I 1922 blev den efterhånden 80-årige Lars Møller efterfulgt af [[Kristoffer Lynge]] efter 65 års tjeneste.<ref>[https://denstoredanske.lex.dk/Atuagagdliutit_Grønlandsposten Atuagagdliutit Grønlandsposten] i Den Store Danske</ref>
Personbillede_savnes Kunst Erhvervsliv Kommunikation Journalistik